Konferencia biskupov Slovenska

Konferencia biskupov Slovenska, (skr. KBS) je biskupská konferencia katolíckych biskupov na území Slovenska. Na základe požiadavky slovenských biskupov a po súhlase Svätej stolice ju prefekt Kongregácie pre biskupov kardinál Bernardinus Gantin erigoval 23. marca 1993. Od 10. októbra 2022 je predsedom KBS košický arcibiskup metropolita Bernard Bober. Sídlom KBS je Bratislava.

 Štatút KBS 
Štatút Konferencie biskupov Slovenska definuje jej úlohu, štruktúru a funkcie jej jednotlivých zložiek. Jeho pôvodné znenie Kongregácia pre biskupov schválila 21. júna 2000. 1. marca 2016 schválila KBS na svojom plenárnom zasadaní jeho nové znenie, ktoré následne 2. decembra schválila táže kongregácia.

Podľa Štatútu je KBS „zhromaždenie biskupov Slovenskej republiky, ktorí spoločne plnia niektoré pastoračné úlohy pre veriacich svojho územia“. Patria do nej podľa neho všetci biskupi činní na Slovensku ako diecézni biskupi, eparchiálni biskupi, biskupi koadjútori, pomocní biskupi alebo iní biskupi na základe poverenia Svätého stolca plniaci na Slovensku nejakú osobitnú úlohu, nepatria však do nej emeritní biskupi.

Orgánmi KBS sú podľa štatútu jej plenárne zasadanie, stála rada, generálny sekretariát, rada pre ekonomické záležitosti a rôzne komisie a rady.

 Orgány KBS 
Hlavnými funkciami v rámci Konferencie biskupov Slovenska a ich aktuálnymi držiteľmi od roku 2022 sú:
 predseda: Bernard Bober, košický arcibiskup-metropolita,
 podpredseda: Viliam Judák, nitriansky sídelný biskup,
 generálny sekretár: Marián Chovanec, banskobystrický sídelný biskup,
 výkonný sekretár: Ivan Ružička,
 hovorkyňa: Katarína Jančišinová (od roku 2023).

 Predseda a podpredseda KBS 
Predsedu a podpredsedu KBS volí plenárne zasadanie na základe súčasného Štatútu KBS na obdobie štyroch rokov. Pred prijatím nového znenia v roku 2016 bolo ich funkčné obdobie trojročné.

Od vzniku KBS zastávali funkciu predsedu nasledujúci biskupi:
 František Tondra, spišský biskup (od 4. mája 1993),
 Rudolf Baláž, banskobystrický biskup (od 13. apríla 1994),
 František Tondra, spišský biskup (od 31. augusta 2000),
 Stanislav Zvolenský, bratislavský arcibiskup-metropolita (od 28. októbra 2009)
 Bernard Bober, košický arcibiskup-metropolita (od 10. októbra 2022).

Podpredsedovia KBS boli nasledovní:
 Alojz Tkáč, košický biskup, neskôr arcibiskup (od 13. apríla 1994)
 Ján Sokol, bratislavsko-trnavský arcibiskup (od 31. augusta 2000)
 Rudolf Baláž, banskobystrický biskup (od 16. septembra 2003)
 Viliam Judák, nitriansky biskup (od 3. októbra 2006)
 Bernard Bober, košický arcibiskup-metropolita (od 21. septembra 2015)
 Viliam Judák, nitriansky biskup (od 10. októbra 2022)

 Stála rada KBS 
Stála rada sa podľa Štatútu KBS stará o prípravu plenárneho zasadania a dohliada na uvádzanie na ňom prijatých rozhodnutí do praxe. Jej členmi sú vždy predseda, podpredseda a generálny sekretár KBS a dvaja ďalší biskupi vybraní voľbou. Od roku 2022 sú týmito dvomi biskupmi Stanislav Stolárik a Stanislav Zvolenský.

 Tlačová kancelária (TK KBS) 
Súčasťou sekretariátu KBS je Tlačová kancelária Konferencie biskupov Slovenska, ktorá slúži aj ako tlačové oddelenie KBS. Vydáva spravodajský servis zo života Cirkvi vo svete a na Slovensku, elektronický spravodajský bulletin Život Cirkvi a zabezpečuje kontakty medzi médiami a Katolíckou cirkvou na Slovensku ako aj monitoring dennej tlače.

 Komisie KBS 
Biskupské komisie majú za úlohu skúmať zvláštne otázky a pripravovať podklady pre plenárne zasadanie. Každá komisia má jedného z biskupov za predsedu a ďalších dvoch biskupov ako členov. Ku komisiám môže predseda komisie na návrh diecézneho biskupa privolať znalcov. Komisiami KBS a ich predsedami v súčasnosti sú:

 Liturgická komisia – Stanislav Stolárik
 Hudobná subkomisia – Marek Forgáč, Ján Kuboš
 Komisia pre klérus – Viliam Judák
 Subkomisia pre trvalý diakonát – Viliam Judák
 Subkomisia pre pastoráciu povolaní a semináre – Tomáš Galis
 Subkomisia pre trvalú formáciu – Stanislav Stolárik
 Teologická komisia – Peter Rusnák
 Subkomisia pre náuku viery – Marián Chovanec
 Bioetická subkomisia – Milan Lach
 Environmentálna subkomisia – Milan Lach
 Sociálna subkomisia – Peter Rusnák
 Komisia pre katechizáciu a školstvo – Bernard Bober
 Subkomisia pre školské vyučovanie náboženstva – Bernard Bober
 Subkomisia pre katechézu vo farnosti – Marek Forgáč
 Subkomisia pre katolícke školy – Bernard Bober
 Subkomisia pre katechizáciu veriacich maďarskej národnosti – Ján Orosch
 Subkomisia pre Katolícku univerzitu v Ružomberku – Bernard Bober
 Komisia pre náboženské vzťahy so židmi – Ján Orosch
 Komisia pre prípady sexuálneho zneužívania maloletých – Marek Forgáč

 Rady KBS 
Na riešenie niektorých záležitostí zriaďuje KBS rady, ktorých predsedom je jeden z biskupov a členmi sa na návrh diecéznych biskupov môžu stať vhodní klerici alebo laici. V súčasnosti jestvujú nasledujúce rady KBS a ich predsedami sú:

 Rada pre spoločenské komunikačné prostriedky – Stanislav Zvolenský
 Rada pre inštitúty zasväteného života a spoločnosti apoštolského života – Cyril Vasiľ SJ
 Rada pre laické a apoštolské hnutia – Peter Rusnák
 Rada pre rodinu – Cyril Vasiľ SJ
 Rada pre mládež a univerzity – Tomáš Galis
 Rada pre misie – Ján Orosch
 Rada pre ekumenizmus – Ján Orosch
 Ekonomicko-právna rada – Peter Beňo
 Rada Iustitia et Pax – Peter Rusnák
 Rada pre Rómov a menšiny – Bernard Bober
 Rada pre Slovákov v zahraničí – Jozef Haľko
 Rada pre vedu, vzdelanie a kultúru – František Rábek
 Rada pre pastoráciu v zdravotníctve a Slovenskej katolíckej charity – Milan Lach, Tomáš Galis
 Rada pre migrantov, utečencov / pútnikov – Jozef Haľko, Ján Orosch
 Rada pre realizáciu zmlúv medzi Svätou stolicou a SR – Stanislav Zvolenský
 Rada pre históriu – Viliam Judák
 Ekonomická rada KBS:
 volený člen: Dp. Daniel Dzurovčin
 volený člen: M. Marcinčin

 Aktuálni členovia KBS 
Podľa štatútu KBS sú jej členmi všetci biskupi diecézni, eparchiálni, pomocní, koadjútori a ďalší, ktorí pôsobia na území Slovenska. V súčasnosti sú to títo:

 Bratislavská arcidiecéza
 Stanislav Zvolenský, arcibiskup-metropolita (od 8. marca 2008)
 Jozef Haľko, pomocný biskup (od 17. marca 2012)
 Trnavská arcidiecéza
 Ján Orosch, arcibiskup (od 30. augusta 2013)
 Nitrianska diecéza
 Viliam Judák, diecézny biskup (od 16. júla 2005)
 Peter Beňo, pomocný biskup (od 24. apríla 2021)
 Žilinská diecéza
 Tomáš Galis, diecézny biskup (od 15. marca 2008)
 Banskobystrická diecéza
 Marián Chovanec, diecézny biskup (od 15. decembra 2012)
 Košická arcidiecéza
 Bernard Bober, arcibiskup-metropolita (od 10. júla 2010)
 Marek Forgáč, pomocný biskup (od 1. septembra 2016)
 Rožňavská diecéza
 Stanislav Stolárik, diecézny biskup (od 16. máj 2015)
 Spišská diecéza
 František Trstenský, diecézny biskup (od 21. októbra 2023)
 Ján Kuboš, pomocný biskup (od 24. júna 2020)
 Prešovská archieparchia
 Jonáš Maxim, arcibiskup metropolita (od 27. januára 2024)
 Košická eparchia
 Cyril Vasiľ, eparchiálny biskup (od 4. júla 2021)
 Bratislavská eparchia
 Peter Rusnák, eparchiálny biskup (od 9. marca 2008)
 Milan Lach, pomocný biskup (od 12. februára 2023)
 Ordinariát ozbrojených síl a ozbrojených zborov SR
 Pavol Šajgalík, ordinár (od 18. októbra 2025)

 Bývalí členovia KBS 
Od vzniku KBS zaniklo členstvo viacerým biskupom či už smrťou alebo odchodom z úradu. Týmito biskupmi sú:

 Dominik Hrušovský, bratislavsko-trnavský pomocný biskup (vznik KBS15. apríl 1996; † 27. júl 2016)
 Peter Dubovský SJ, banskobystrický pomocný biskup (vznik KBS31. august 2000; † 10. apríl 2008)
 Ján Hirka, prešovský eparchiálny biskup (vznik KBS11. december 2002; † 10. apríl 2014)
 Dominik Tóth, bratislavsko-trnavský pomocný biskup (vznik KBS2. apríl 2004; † 16. máj 2015)
 Štefan Vrablec, bratislavsko-trnavský pomocný biskup (26. júl 19982. máj 2004; † 1. september 2017)
 kardinál Ján Chryzostom Korec, nitriansky diecézny biskup (vznik KBS16. júl 2005; † 24. október 2015)
 Eduard Kojnok, rožnavský diecézny biskup (vznik KBS27. december 2008; † 27. október 2011)
 Ján Sokol, trnavský arcibiskup (vznik KBS18. apríl 2009)
 Alojz Tkáč, košický diecézny biskup, neskôr arcibiskup metropolita (vznik KBS10. júl 2010; † 23. máj 2023)
 Rudolf Baláž, banskobystrický diecézny biskup (vznik KBS† 27. júl 2011)
 František Tondra, spišský diecézny biskup (vznik KBS4. august 2011; † 3. máj 2012)
 Róbert Bezák, trnavský arcibiskup (6. jún 20092. júl 2012)
 Vladimír Filo, trnavský pomocný biskup, rožňavský biskup koadjútor, neskôr diecézny biskup (vznik KBS16. máj 2015; † 18. august 2015)
 Andrej Imrich, spišský pomocný biskup (vznik KBS15. október 2015)
 Štefan Sečka, spišský pomocný, neskôr diecézny biskup (27. júl 2002† 28. október 2020)
 Milan Chautur CSsR, košický exarchiálny, neskôr eparchiálny biskup (vznik KBS26. jún 2021)
 Ján Babjak SJ, prešovský eparchiálny biskup, neskôr archieparcha a metropolita (6. január 200325. apríl 2022)
 František Rábek, prvý ordinár Ordinariátu ozbrojených síl a ozbrojených zborov Slovenskej republiky (20. január 200327. máj 2025)

 Biskupi slovenského pôvodu pôsobiaci vo svete 
Napriek tomu, že nie sú členmi KBS, do života slovenskej cirkvi sa zapájajú aj slovenskí biskupi žijúci v zahraničí. Medzi nich patria, resp. patrili:
 Pavol Hnilica SJ, titulárny biskup (konsekrovaný 2. januára 1951; † 8. október 2006)
 Dominik Kaľata SJ, titulárny biskup (kons. 9. septembra 1955; † 24. august 2018)
 kardinál Jozef Tomko, prefekt Kongregácie pre evanjelizáciu národov (kons. 15. septembra 1979; † 8. august 2022)
 Ján Bukovský SVD, apoštolský nuncius v Rumunsku a Rusku (kons. 13. októbra 1990; † 18. decembra 2010)
 Jozef Zlatňanský, sekretár Interdikateriálnej komisie Rímskej kúrie pre východnú Európu (kons. 20. júla 1997, † 11. február 2017)
 Milan Šášik CM, mukačevský eparchiálny biskup (kons. 6. januára 2003; † 14. júl 2020)
 Ladislav Hučko, pražský apoštolský exarcha (kons. 24. apríla 2003)
 Ján Eugen Kočiš, pražský gréckokatolícky pomocný biskup (kons. 15. máj 2004; † 4. december 2019)
 Vladimír Fekete SDB, azerbajdžanský apoštolský prefekt (kons. 11. február 2018)
 Dávid Tencer OFMCap, reykjavícky diecézny biskup (kons. 31. októbra 2015)
 Marián Andrej Pacák CSsR, torontský slovenský eparchiálny biskup (kons. 2. septembra 2018)
 Larry James Kulick, greensburský diecézny biskup (kons. 11. februára 2021)

 Referencie 

 Pozri aj 
 Ad limina apostolorum
 Heraldický konzultor Konferencie biskupov Slovenska

 Externé odkazy 
 Oficiálne stránky KBS
 Oficiálne stránky TK KBS
 Konferencia Biskupov Slovenska (K.B.S.), gcatholic.org 


Slovenska
Kategória:Katolícka cirkev na Slovensku